KURZUS: Gépelemek

MODUL: IV. modul: Csapágyak feladata, fajtái. Siklócsapágyak szerkezete, méretezése. Gördülőcsapágyak típusai, ellenőrzése élettartamra

12. lecke: Gördülőcsapágyak beépítése, szerelése, kenése és tömítései. Alkalmazási példák tömítésekre

| Tevékenység
Olvassa el a Gépszerkezettan II. jegyzet 157-172. oldalain (a 4. fejezet 4.7., 4.8., 4.9. és 4.10. alfejezet) található tananyagot! Ismételje át a tömítések ábrázolásával kapcsolatos tudnivalókat! Nézze át az alábbi, a követelmények után található összefoglalást és kidolgozott mintapéldákat! Tanulmányozza át a minimum rajzos kérdések részben található ábrákat! Tanulmányozza át a Gépszerkezettan II-III segédlet 4.3. és 4.4 ábráit!
A tananyag tanulmányozása közben az alábbiakra figyeljen:
Mi a csapágykenés feladata? Mit kell figyelembe venni a kenőanyag kiválasztásánál? Milyen alapolajú és sűrítőanyagú kenőzsírok vannak? A kenőzsírokra milyen hatással vannak a különféle adalékanyagok? A gördülőcsapágyak olajkenési megoldásai milyenek? Milyen eredetű olajok és adalékanyagok használatosak? Mi a tömítés feladata csapágyazásnál? Csapágyazásnál hány féle tömítéstípus használatos? Milyen típusú tömítéseket használnak a gördülőcsapágyaknál? Rajzolja le a különböző beépítési módokat! Tanulmányozza az ábrákon látható tömítéseket, majd az azonosítás után nevezze meg őket! Milyen beépítési megoldásokat használnak a csapágyaknál? Tanulmányozza az ábrán látható csapágyak terhelhetőségét! Milyen szerelési módszereket és szerelőszerszámokat használnak a gördülőcsapágyaknál? Többször rajzolja le szabadkézzel papírra a minimum rajzos részben található ábrákat! Majd ellenőrizze azok helyességét!
Követelmények
A tananyag elsajátítása akkor tekinthető sikeresnek, ha Ön
Listából ki tudja választani a kenés feladatait. Listából ki tudja választani a csapágykenésre használt zsírokat és olajokat. Listából ki tudja választani az adalékanyagok hatásait. El tudja dönteni, hogy melyik a legpontosabb megfogalmazása az olajkenés szükségességének. Felsorolásból ki tudja választani az olajkenési megoldásokat. Ki tudja választani felsorolásból a tömítések feladatait. Csoportosítani tudja a tömítéstípusokat. Csapágybeépítési ábrákon felismeri a tömítéseket. Le tudja rajzolni a különböző tömítéseket. Felismerni és listából ki kell választani a beépített tömítéseket, csapágyakat. A csapágybeépítésből el tudja dönteni, a csapágyakra ható erőket. Felsorolásból ki tudja választani a szerelőszerszámokat. Önállóan le tudja rajzolni a minimum rajzos részben található ábrákat.
A tananyag összefoglalása, további információk a tananyaghoz
A tömítések feladata a különböző nyomású és közegű terek elválasztása, a szerkezet szennyeződéssel szembeni védelme és a kenőanyag elszivárgás megakadályozása.
Tömítések beépítési helyein nincs mindig szükség mindhárom feladat ellátására, ezért tömítést az üzemeltetési körülményekhez megfelelően kell választani.
A jól megválasztott tömítés segíti a szerkezet hibamentes működését és elősegíti a megkívánt élettartamának fenntartását.
A gördülőcsapágyak tömítéséhez leggyakrabban a nemezgyűrűs tömítést, karmantyús tömítést és labirinttömítést alkalmaznak. A minimum rajzoknál találnak ezekre beépítési példákat.
Minimum rajzos kérdések
Labirinttömítés mélyhornyú golyóscsapággyal
Nemez tömítés beálló görgős csapággyal
Karmantyús tömítés mélyhornyú csapággyal
Hengergörgős csapágy szerelése hornyos csapágyanyával
Szemléltető ábrák
Karmantyús tömítés
Mélyhornyú golyóscsapágy beépítés
Vasúti kocsi tengelycsapágyazás
Gépjárműtengely csapágyazás
Függőleges tengely csapágyazás
A csapágygyűrű és tengelyváll illesztése

| Ellenőrző kérdések
A leckék végén található feladatoknál választásos feladatoknál, párosításos feladatoknál, igaz-hamis eldöntésénél és számítási feladatoknál is csak a teljesen jó megoldást fogadjuk el! (Modulzáró feladatoknál adunk meg pontszámokat a feladatokhoz, amiből már lehet látni a feladatok erősségét! Egyedül a számítási feladatoknál használunk részpontozást!) Felhívjuk figyelmét, hogy a számítási feladatoknál a részeredményeket ne kerekítse, hanem a további számításokhoz a pontos értéket (a számológépen megjelenő összes tizedest) vegye figyelembe! Az eredményeket mindig csak két tizedesjegy pontossággal írja be! (Egész szám és tizedes esetén sem kell kiírni a szám végén található nullákat!)
1. Válassza ki azt a meghatározást, amely legpontosabban írja le a csapágykenés feladatát!
| Súrlódás, kopás csökkentés és korrózióvédelem.
| A súrlódás és velejáró melegedés csökkentése
| Súrlódás, kopás és velejáró melegedés csökkentése és korrózióvédelem
2. Válassza ki a csapágyaknál használt kenőanyagokat!
| Ásványolaj alapú - lítiumszappanos szír
| Lítiumszappanos parafinolaj
| Szintetikus kenőolaj alapú - fémszappanos zsír
| Nafténos ásványolaj
| Teflonos ásványolaj
| Parafinolaj
3. Döntse el és jelölje meg, hogy a kenőanyagok melyik tulajdonságát lehet adalékanyaggal javítani!
| Oxidációgátlását
| Viszkozitását
| Terhelhetőségét
| Rozsdásodás gátlását
| Mechanikai stabilitását
4. Döntse el és jelölje meg, melyik állítás helyes!
| A gördülőcsapágyak általában zsírkenésűek.
| Csak szintetikus olajok használatosak gördülőcsapágyak kenésére.
| Nagy fordulatszámú, nagy üzemi hőmérsékletű csapágak, olajkenésűek.
5. Válassza ki az olajkenési módokat!
| cirkulációs
| cseppentéses
| befúvásos
| olajfürdős
| merülő
6. Válassza ki a csapágyazásnál használt tömítések feladatait!
| Hőelvezetés biztosítása.
| Szennyeződéstől való védelem.
| Csapágy megtámasztása.
| Kenőanyag kenéshelyen tartása.
7. A felsorolásból válassza ki a nem érintkező tömítéseket!
| Karmantyús tömítés.
| Réstömítés.
| Axiális labirinttömítés.
| Nemeztömítés.
8. Tanulmányozza az alábbi ábrát, majd válaszoljon a kérdésre! Milyen tömítés látható az ábrán?
| Karmantyús tömítés
| Labirinttömítés
| Réstömítés
9. Tanulmányozza az alábbi ábrát, majd válaszoljon a kérdésre! A listából válassza ki a fenti ábrán látható csapágyak terhelhetőségét!
| Csak radiális.
| Kétirányú axiális.
| Radiális és kétirányú axiális.
10. Tanulmányozza az alábbi ábrát, majd válaszoljon a kérdésre! Válassza ki az ábrán beépített csapágyak megnevezését!
| Kúpgörgős csapágyak
| Beálló görgős csapágyak
| Hengergörgős csapágyak